Barzhoniezh Naig Rozmor evit festival bro Kemperle\nCommuniqué de presse de Taol Kurun (porte parole Fanny Chauffin) publié le 13/03/14 14:25\nAmzer nevez ar varzhed : gant ma vo klevet pozioù ken brav e pep lec'h er vro !\nE Breizh eo prizius ar re a skriv ha ne vez ket laosket dezho ur plas bras a-walc'h. E bro Euskadi, e bro Gembre, eo ar varzhed tud a-bouez evit dazont ar yezh, implijet en un doare arrouezius. Paouezomp da gopiañ barzhoniezh pounner ha divlaz a vez kavet re alies e galleg hiziv an deiz. Kig ha kroc'hen, glac'har ha levenez war an douar ...\nHa petra bravoc'h, goude linennoù skrivet gant Anjela Duval, eget lenn pe selaou barzhonegoù karantez levr Naig, embannet e 1977 gant Brud Nevez, hag a oa ken nevez er vro. Lavaret en doa zoken Visant Seite e vefe arvarus embann seurt traoù !\nHag ouzhpenn, pa vez lennet komzoù ur varzhez gant barzhez bro Kemperle ... eo plijus ken ken.


Keleier » Niverenn 629 * 05 / 07 / 2017\nD’ar Sadorn 8 ha d’ar Sul 9 a viz Gouere e vo deus ar Festival “Out-Cider” e Argol, war tachennoù Ti ar Sistr – Ti-feurm Kermarzin. Gouestlet eo ar gouel d’ar sistr naturel. “Memes tud, memes spered…” Sklaer eo an traoù gant ar skipailh...\nCeltic Interconnector : un...\nBep goañv, pa zeu yen an amzer da vat, e klever e c’hellfe an tredan dont da vankout er vro. Unan eus an diskoulmoù a vefe rannañ muioc’h ha gwelloc’h an tredan etre broioù Europa. E Iwerzhon emañ an embregerezh EirGrid o studiañ un eskemm tredan gant...\nFrom Breizh : evit ar...\nC’hoant he deus Raphaële Guillevic lakaat war-wel pinvidigezhioù ar vro, met n’eo ket ar re voutin. A-benn an hañv e roio lañs d’ur stal gwerzhañ war internet. Gouestlet e vo da grouidigezhioù diouzh ar c’hiz graet e Breizh. Breizhadez eo Raphaële...\nUr radio 100 % e brezhoneg e ...\nDigeriñ ur radio 100 % e brezhoneg e Kêr-Naoned hag unan all e Kêr-Roazhon, 2 vloaz goude, eo pal nevez Radio Kerne. Ma ‘z eus kalzig a radioioù gouest da skignañ abadennoù e brezhoneg penn-da-benn, pe reoù divyezhek, e Breizh-Izel, ez eo treutoc’h ar peuriñ e reter ar...


Ur vro etre ar Meurvor Atlantel hag ar Meurvor Habask en Amerika an Norzh eo Stadoù-Unanet Amerika (saozneg: United States of America) (teskanv: SUA, saozneg: USA), stumm berr: (ar) Stadoù-Unanet ((the) United States). Aliezik e vez graet Amerika pe Bro-Amerika ivez dre verrdro, ha gant an teskanv amerikanek USA. Abaoe deroù an XXvet kantved eo ar Stadoù-Unanet ar riez c'halloudusañ er bed.\nPrezidant : Donald Trump\n(2012, brasjedet) 329 256 465 (3de)\nUn ezel diazezer eus Aozadur ar Broadoù Unanet (ABU) eo hag emañ ar sez anezhañ e New York. Un ezel padus eus Kuzul Surentez ABU eo. Broudet en deus ar gouarnamant amerikan ar broioù a fell dezho lakaat un harz d'an Unaniezh Soviedel da sinañ e 1945 Aozadur Feur-emglev Norzhatlantel.\nRoet eo bet an anv Amerika diwar hini an ergerzhour italian, Amerigo Vespucci. Ur rann hag un drevadenn eus ar Rouantelezh-Unanet e oa a-raok ma voe graet an Dispac'h amerikan a-enep d'ar Saozon. Ur republik kevreadel gant 50 stad eo ar vro bremañ.\nSaozneg ha spagnoleg eo ar yezhoù komzet ar muiañ, met ouzhpenn yezhoù an Amerindianed e vez komzet meur a yezh all gant familhoù an embroidi en o zouez ar brezhoneg (war-dro 20 000 yezher hervez un enklask e dibenn an XXvet kantved).\n6.2 Milourien amerikan\nTrede brasañ bro ar bed eo ar Stadoù-Unanet war-lerc’h Rusia ha Kanada hag a-raok Republik Poblek Sina. An tiriad amerikan, en em led war 7 % eus douaroù divoret ar blanedenn, zo ken bras ha kevandir Europa. Gorread ar Stadoù-Unanet zo 17 gwech kement ha hini Frañs ar c’hevandir. Brasoc’h eget Frañs eo stad Alaska pe hini Texas. Ar bloc’had 48 stad, da lavaret eo an holl stadoù war-bouez Alaska ha Hawaii, a vez anvet « Mainland » a-wechoù, zo dezhañ ur stumm hag a denn d'ur pempkorneg, hag en em led war 4 gwerzhid-eur. 4 500 km hed zo etre ar Meurvor Atlantel (reter) hag ar Meurvor Habask (kornôg) . 2 500 km, a-hend-all, zo etre harzoù Kanada hag harzoù Mec’hiko. Ar stêr Missouri hag ar stêr Mississippi a zo 6 000 km a hed ganto o-div ha redek a reont dre greiz ar mainland. Ken hir int o-div hag ar stêr Amazon a zo o redek e Suamerika.\nLiesseurt eo torosennadur ar Stadoù-Unanet. En em led a ra a norzh da su dreist-holl. Er C'hornôg emañ ar Menezioù Roc'hellek (Rocky Mountains), al Lammoù-dour hag ar Sierra Nevada, 4 500 metr well-wazh a uhelder dezho. En o zouez emañ plateizioù ha diazadoù Colorado. Plaenennoù ha plateizioù bras-ec’hon kreiz ar Stadoù-Unanet zo hollad ar stêrioù Mississippi ha Missouri o redek enno. Eus an dibab eo an douaroù enno ivez. Er reter ez eus menezioù kozh, an Appalachoù (Appalaches) o anv, dezho 2 300 metr a uhelder. Plaenennoù strizh zo e-touez ar menezioù-se hag ar Meurvor Atlantel.\nAl lennoù pennañ all zo :\nAn Amerikaned zo o chom dreist-holl war an aodoù ha tro-dro d’al Lennoù Bras. Eus ar c’hantved hedredenn, eus tu ar c'hornôg, betek ar Meurvor Habasak hag en Alaska n'eo ket bras-tre an niver a annezidi, war-bouez en ur gêr zistro bennak hag ivez e Kalifornia. Kalifornia zo ar Stad amerikan ma'z eus an niver brasañ a dud o chom enno ha kenderc'hel a ra ar Stad-se da zesachañ an dud eus diabarzh pe eus diavaez ar Stadoù-Unanet.\nEn tu all d’an tri c’hard eus an dud zo o chom e kêr er Stadoù-Unanet. megalopolenn BosWash zo e biz ar vro. Roll an tolpad-kêrioù pennañ eus ar Stadoù-Unanet, o stad kevreat hag an niver a dud zo o chom enno  :\nEn XXvet kantved eo deuet ar Stadoù-Unanet da vezañ galloudusañ bro ar bed a-fet armerzh, sevenadur ha politikerezh (dresit-holl war-lerc'h an Eil Brezel Bed), daoust m'o doa renerien ar vro c'hwitet war o zaol da vare ar brezel er Viêt-nam. Gwall skoet e voe an Amerikaned gant se. Abaoe m'eo peurechu ar brezel yen hag abaoe ma n'eus ket mui eus an URSS (Unaniezh ar Republikoù Sokialour ha Soviedel) eo ar Stadoù-Unanet ar vro dreistgalloudekañ nemeti er bed, evit a sell ar gallout milourel peurgetket.\nLenn ar pennadoù Skiantourien amerikan dre urzh al lizherenneg ha Jedoniourien, dre goulzad.\nAlexander Hamilton, soñjer politikel, politikour ;\nGeorge Washington, Prezidant kentañ ar Stadoù-Unanet, 1789-1797 ;\nThomas Jefferson, trede prezidant, bet ijinet gantañ lezennoù war ar berc’henniezh kefredel ;\nBill Clinton, Prezidant, 1993-2001 ;\nWilbur Wright, unan an nijerien vrudet kentañ.\n↑ Goude Rusia, Antarktika ha Kanada. Gorread jedet diwar ar 50 Stad + District of Columbia, hep an tiriegezhioù diavaez.\nAdtapet diwar « https://br.wikipedia.org/w/index.php?title=Stadoù-Unanet_Amerika&oldid=1872220 »\nDernière modification le 23 Ebr 2020, à 23:08


Goude Erdeven, Ploure, An Arzhanaou ...\nPublié le 25/07/09 3:29 -- mis à jour le 00/00/00 00:00\nDiaes eo kavout peadra da sevel hentoù nevez, tiez nevez ... Ret eo krouiñ ur vaengleuz nevez, klask traez, kenderc'hel war an hent-se pa vez bro Sued o paouez da grouiñ hentoù nevez ...\nPobl an tevennoù ba Erdeven a zo deuet a-benn da cheñch penn d'ar vazh. B'an Arzhanaou avat e vo start abalamour d'an dud a zo war an dachenn : Pigeon hag Eurovia o deus rakprenet lodennoù un dachenn 60 devezh arrez. Goude mais ha gwiniz Monsanto e vo hadet avel an disemglev barzh ar vro.\nGanet eo ur gevredigezh evit difenn ar stêr Elle hag a vo saotret hag evit klask diskoulmoù all (heoliek, tourioù avel,koadoù, ...) anvet «Elle vev». Klask a reont tud evit sikour anezho : 02 98 71 74 94. Ul lec'hienn a vo a-benn digwener e anv «Ellé vivante».\nAr video a ziskouez maen-gleuz Gwellegouarc'h, an hini vrasañ e Penn ar bed : ur million a donnennoù pep bloaz. Benn nebeut en Arzhanaou ?\nCet article a fait l'objet de 1206 lectures.\nDa Brezidant Kuzul Sevenadurel Breizh\nKas a reomp deoc'h hon gourc'hemennoù war-lerc'h hoc'h anvidigezh e penn ar C'huzul Sevenadurel nevez.\nKalz a labour a vo d'ober evit hon yezh, pa weler emañ kuzul Pleuzal, e Treger, o paouez nac'h digoridigezh ur c'hlas divyezhek.\nKavout a ra deomp e vank e Breizh ur bern binvioù evit reiñ yec'hed d'hon yezh, ha soñjal a ra dimp n'hallomp ket tremen ken hep ur skingomz vrezhonek vroadel e Breizh, 32 vloaz war-lerc'h krouidigezh Radio Cymru, e Kembre e 1977.\nSkingomzoù zo dija hag a skign brezhoneg marteze, met ne vezont ket klevet nemet e kornioù zo : e kêrioù evel Naoned ha Roazhon, ma vez kalz a dud o komz hag o teskiñ ar yezh ne glever skingomz brezhoneg ebet, hag e Brest eo peuzdibosubl. Ouzhpenn-se n'eo ket brezhoneg a vez klevet a-hed an deiz gant an holl skingomzoù-se, rak darn zo hanter e galleg, lod a skign kalz a sonerezh pe kanaouennoù saoznek dreist-holl, ha ne skignont ket keleier eus Breizh penn da benn, hag eus ar bed nebeutoc'h c'hoazh.\nEzhomm hon eus ur chadenn skingomz peogwir omp brezhonegerien, hag e tlejemp klevout hon yezh n'eus forzh pegoulz ha pelec'h e Breizh, evel ma c'hallomp klevout galleg ha saozneg n'eus forzh pelec'h e Breizh, evel ma vez klevet kembraeg n'eus forzh pelec'h e Kembre, peogwir e verit hon yezh kaout ar binvioù he deus ezhomm da vevañ, a wel d'an holl, ha n'eo kuzhet e korn pe gorn eus ar Genrouedad peogwir eo ur benveg dispar evit sikour ar re a zo o teskiñ ar yezh, peogwir n'haller ket c'hoantaat deskiñ ur yezh ha ne glever ket, hag ivez evit reiñ brud d'ar yezh, evit reiñ kalon ha sikour d'an deskerien, evit klevout ha deskiñ brezhoneg yac'h, evit klevout keleier e brezhoneg, pa n'eus kazetenn ebet na skinwel ebet evit klevout kanaouennoù brezhonek, rak ur yezh ha ne ganer ket enni zo tost da vervel, evit klevout kanaouennoù brezhonek savet gant tud yaouank, rak hep skingomz n'eus ket a ganerien, ha hep kanerien yaouank n'eus ket a yaouankizoù brezhonek, evit broudañ ar c'hrouiñ hag ar grouerien, kanerien ha sonerien Breizh ha ne vezont ket klevet er skingomzoù gallek evit stummañ kazetennerien vrezhonek ha tud yaouank evit micherioù ar c'hleweled, evit reiñ labour e brezhoneg d'ar vrezhonegerien, ha labour frouezhusoc'h evit ar yezh e Breizh penn-da-benn eget labour burev e kevredigezhioù lec'hel.\nPrestik e vo dilennet ar C'huzulioù Rannvro nevez, ha dont a ray mare ar promesaoù adarre, marteze ar memes re evel pevar bloaz zo. Trawalc'h gant ar promesaoù toull-didoull, pe ar studiennoù chomet da louediñ en tiretennoù. Ur skingomz vrezhonek zo ezhomm an abretañ ar gwellañ. Hon yezh a dalvez e vije roet an dra-se dezhi e 2010.\nPrezidant Sav-Heol Mark Kerrain


Kaozeal:Departamant gall - Wikipedia\nN'eus ger ebet er pennad\ndiwar-benn anvioù departamantoù Napoleon: Sambre et meuse, Bouches du Rhin\neus departamantoù Aljeria.\nBianchi-Bihan 14 Ebr 2006 da 02:56 (UTC)[respont]\n1 Anv ar pennad\n3 Kentañ d'ober\n4 Kendiviz reolata\nAnv ar pennad[kemmañ ar vammenn]\nNe gavan ket gwall aes titl ar pennad-mañ gant un anv gwan gall a seblant dezverkañ doare an departamant e-unan pa zlefe kentoc'h merkañ petra eo hag e pelec'h emañ. Kinnig a ran e vefe adanvet ar pennad evel-mañ : Departamant (live melestradurel, Frañs), evel ma vez graet dre vras evit kalz a bennadoù all. Neptuekoc'h e vefe --Fulup 15 Ebr 2006 da 10:06 (UTC)[respont]\nha ne vefe ket tu da vrezhonekaat anvioù departamantoù ha stêrioù Frañs (kentoc'h dre implijout da diazez ar stummoù orin, da skouer an okitaneg, hag all) kentoc'h evit implijout ar stummoù gallek war-eeun? evit aezaat ar c'hlaskoù e c'hellfe bezañ savet adkasoù.--Neal 3 Du 2006 da 07:54 (UTC)[respont]\n--Neal 3 Du 2006 da 13:12 (UTC)[respont]\nUn dra zo sklaer: diwar-benn ar c'hinnigoù amañ uheloc'h ( a wel aodoù er c'h-Côtes d'Or! Mor ivez?) eo ret votiñ NANN. Bianchi-Bihan 13 Du 2006 da 19:15 (UTC)[respont]\nKentañ d'ober[kemmañ ar vammenn]\nEchu ober war-dro an anvioù: bremañ an digejañ, etre stêr ha departamant. Labour zo.Bianchi-Bihan 13 Du 2006 da 19:53 (UTC)[respont]\nPajenn da lenn: Wikipedia:Politikerezh Envel Departamantoù Frañs. Benoni (Kaozeadenn) 2 Du 2007 da 18:59 (UTC)[respont]\nAdtapet diwar « https://br.wikipedia.org/w/index.php?title=Kaozeal:Departamant_gall&oldid=1769581 »\nKemmoù diwezhañ degaset d'ar bajenn-mañ d'an 14 Gwe 2017, da 15:25.


Pajenn:Morvan - Kenteliou hag istoriou a skuer vad evit ar Vretoned, 1889.djvu/34 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/34\nAr bromessa-ze ne voa ket ancounac’het. Ar baianet zoken, pe gen diskiant bennak ma voant oc’h adori loenet ha pep seurt falz idolou, o devoa gouscoude ar greden euz a eun Doue deut da chom en ho zouez dindan furm an den.\nHogen ar bromessa-ze zo bet sevenet, hag ar c’hraou a velomp savet bep bloaz e pep ilis da Nedelec a zigas da zonch deomp ez eo e guirionez map Doue en em c’hreat den, hag ez eo deut da chom en hon touez.\nJesus a deu er bed, dianavezet, paour ha dister. Guelet a rit-hu, dioc’h an abardaez, o vont goustadik gant an hent, tost da gaerik Bethlehem, eul labourer en he vella oad, scoaz oc’h scoas gantha, eur Verc’hez hag e deuz a vec’h pemzek vloaz ? Ar re-ze eo Mari ha Joseph. Deut int di euz a Nazareth ; hogen den n’eo falvezet dezhan rei digemer dezho. Re baour int, hag e clascont brema en dro da gaer eul leac’h bennak da dremen an nos. Digouezout a reont en eul leac’h ma’z eus toullou mengleuz, a zo lod anezho toullet egis creier pe lochennou, hag eleac’h ma teu avechou ar vessaerien pe ar bastored divar dro da glask ar goudor, epad ma tiouallont ho loenet er meziou a zo eno a dost.\nEn unan euz an toullou-ze en em denn Mari ha Joseph, hag eno, e creiz an noz, eo ganet map an oll-c’halloudek. He vam santel n’e deus nemet truillou da lacat en dro dezhan, eun nebeut plous da lacat dindanha, hag eur manjouer da rei dezhan da gavel. Roue an env hag an douar a deuaz eta didrouz er bed-ma. Ne dlie ket gouscoude chom dianavezet. Eun ael zo casset da gas ar c’helou eurus d’ar bastored a zioualle ho loenet er meziou var dro Bethlehem. An ael en em ziskuez dezho e creiz eur\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/34&oldid=161519 »\nKemmoù diwezhañ degaset d'ar bajenn-mañ d'an 6 Mae 2020, da 17:37.


Cas-blaidd - Wikipedia\nAspadennoù eus ar voudenn-gastell, Castell y Blaidd.\nCas-blaidd, pe Casblaidd (Wolf's Castle pe Wolfscastle e saozneg) zo ur gêriadenn hag ur gumuniezh e-kreiz Sir Benfro, e Kembre. Emañ hanter-hent etre Abergwaun ha Hwlffordd, el lec'h m'en em daol an Afon Anghof er stêr Cleddau Ddu. Div lodenn zo d'ar gêriadenn : Cas-blaidd e-unan ha Penybont en tu all d'ar stêr.\nDismantroù ur voudenn-gastell eus mare an Normaned a c'haller gwelet c'hoazh. "Castell y Blaidd" ("kastell ar bleiz") e oa anv ar c'hastell-douar-se ha roet en deus e anv d'ar gêriadenn.\nHervez ar richenn ez eo eno e oa bet lazhet ar bleiz diwezhañ e Kembre, met kement-se ne seblant bezañ nemet ur vojenn, roet evit displegañ an anv-lec'h.\nE 2011 e oa poblet Cas-blaidd gant 642 a dud, ha 187 anezho (30,2%) a oa kembraegerien.\nAdtapet diwar « https://br.wikipedia.org/w/index.php?title=Cas-blaidd&oldid=1978393 »